המעון (סדרת טלוויזיה)

המעון (באנגלית: The Residence) היא סדרת טלוויזיה אמריקאית מסוגת מי עשה זאת שנוצרה על ידי פול ויליאם דייוויס עבור נטפליקס בהשראת הספר "The Residence: Inside the Private World of the White House" מאת קייט אנדרסן ברואר. הסדרה מתנהלת סביב שערוריית רצח בדיונית הכוללת את צוות הבית הלבן. הסדרה הופקה על ידי שונדלנד, ועלתה לשידור במרץ 2025.

ביולי 2025 נטפליקס ביטלה את הסדרה לאחר עונה אחת בלבד.

 תקציר העלילה 
הסדרה נפתחת עם מציאת גופתו של איי-בי וינטר, ראש המשרתים של הבית הלבן, במהלך ערב ארוחה ממלכתית. לחקירה מוזמנת קורדיליה קאפ, בלשית אקסצנטרית בעלת מוניטין עולמי, הידועה בפתרון תעלומות סבוכות ובחיבתה לצפרות. קאפ מנהלת את החקירה ביד רמה, ומשתמשת בשתיקה ככלי חקירה, על מנת לגרום לעדים לחשוף פרטים.

על אף קביעתם של מקורבי הנשיא, ראש השירות החשאי ומנהל ה-FBI כי וינטר התאבד, קאפ קובעת כי הוא נרצח, וגופתו הועברה למיקום בו נמצאה. בחודשים שלאחר מכן, עובדי הבית הלבן והמעורבים בפרשה נקראים לשימוע בקונגרס. במהלך העדויות נחשפת רשת מורכבת של סכסוכים בין אישיים בין 157 אנשי המעון.

הסדרה מציגה פלאשבקים לאותו לילה, תוך התמקדות בחשודים שונים. בין החשודים נמנים שף קינוחים ממורמר, אחיו של הנשיא שלא הוזמן לארוחה, מלצרית שחוששת מפיטורים וסגניתו של וינטר, ששאפה להחליפו בתפקיד.

 צוות השחקנים 
שחקנ/יתדמות אוזו אדובה  קורדיליה קאפ, יועצת במשטרת המטרופולין ג'אנקרלו אספוזיטו  איי בי וינטר, המנהל הכללי של הבית הלבן סוזן קלצ'י ווטסון  יסמין הייני, עוזרת המנהל הכללי של הבית הלבן ג'ייסון לי  טריפ מורגן, אחיו של הנשיא קן מרינו  הארי הולינג'ר, היועץ הראשי של הנשיא אדווינה פינדלי  שילה קנון, עובדת סגל הבית הלבן רנדל פארק  אדווין פארק, סוכן מיוחד של ה-FBI מולי גריגס  לילי שומאכר, המזכירה החברתית של הנשיא ג'ולייט רסטרפו  אלסי צ'יילה, חדרנית קיילי מינוג  מגלמת את עצמה אל פרנקן  הסנטור ארון פילקינס, המנהל את השימוע בקונגרס אלייזה קופ  מרג'רי ביי ביקס, סנטורית מקולורדו המשתתפת בשימוע בקונגרס ג'יין קרטין  נאן קוקס, חמותו של הנשיא ג'וליאן מקמהון  ראש ממשלת אוסטרליה ברט טאקר  דייוויד ריילאנס, שר החוץ של אוסטרליה סומיילי מונטנו  ראש סגל הבית הלבן קייקו אגנה  ליז הולנבק, כתבת של הוושינגטון פוסט

 הפקה 
 ליהוק 
ב-1 בפברואר 2023, הוכרז כי אוזו אדובה תשחק את הדמות הראשית של הסדרה. ב-27 בפברואר 2023, פורסם שאנדרה בראואר, סוזן קלצ'י ווטסון, קן מרינו, ג'ייסון לי, ברונסון פינצ'וט, אייזיאה ויטלוק ג'וניור, אדווינה פינדלי, מולי גריגס, אל מיטשל, דן פרו ומרי ויסמן הצטרפו לתפקידי משנה לצד אדובה. ב-7 במרץ 2023 התפרסם שרנדל פארק וספנסר גארט הצטרפו לצוות השחקנים בתפקיד ראשי ותפקיד חוזר בהתאמה. למחרת הוכרז על הצטרפות ארבעה חברי שחקנים נוספים, אל לוסאדה, מאט אוברג, ריאן פארל ואלכסנדרה סיגל. ב-30 במרץ 2023 בארט פואה הצטרף לצוות הראשי בתפקיד חוזר. צוות שחקנים נוסף הוכרז ב-14 באפריל 2023, כולל קיילי מינוג שמגלמת את עצמה, ג'יין קרטין, ג'יימס בבסון, אלייזה קופה, איזי דיאז, פול פיצג'רלד, רוסלין ג'נטל, כריס גרייס, ג'ולייט ג'פרס, סומיילי מונטנו, ברט טאקר, נתן לאבסטריו, ג'ולייט רסטרפו, ג'ולי פילד רג'וי וג'ולי רג'וי. בליהוק הסופי הוחלף לוסאדה בטרן קילם. ג'וליאן מקמהון, שמגלם ראש ממשלת אוסטרליה בדיוני, הוא בנו של ראש ממשלת אוסטרליה לשעבר, וויליאם מקמהון.

 צילום הפרקים 
ב-18 ביולי 2022 התפרסם כי הסדרה קיבלה זיכוי מס בשווי 13.95 מיליון דולר ממדינת קליפורניה.

ב-2023, לאחר שצולמו ארבעה מתוך שמונת הפרקים שהוזמנו, הושעתה הפקת הסדרה בשל סכסוכי עבודה בהוליווד. ההפקה של הסדרה הייתה צפויה להתחדש ב-2 בינואר 2024.
אנדרה בראואר נפטר ב-11 בדצמבר 2023. בפברואר 2024, התחדשה ההפקה לאחר שג'אנקרלו אספוזיטו קיבל את תפקידו של בראואר.

 ביקורות 
אתר הביקורות Rotten Tomatoes דיווח על דירוג של 82% עם דירוג ממוצע של 6.7/10, בהתבסס על 39 ביקורות מבקרים. לפי קונצנזוס המבקרים של Rotten Tomatoes, הסדרה "המעון" משתמשת בבית הלבן כרקע לתעלומת רצח קלילה, אך אוזו אדובה בדמות הבלשית האקסצנטרית, קורדיליה קאפ, מוסיפה לסדרה ממד של תחכום.

באתר Metacritic מקבלת הסדרה ציון של 66 מתוך 100 על סמך 22 מבקרים, מה שמצביע על ביקורות חיוביות.

 פרסים ומועמדויות 
פרסשנהקטגוריהעבורתוצאהמקורפרס אמי לבידור בפריים טיים2025השחקנית הראשית הטובה ביותר בסדרת קומדיהאוזו אדובהעיצוב ההפקה הטוב ביותר בתוכנית נרטיבית עכשווית (שעה או יותר)פרנסואה אודו, איי טוד הולנד והלינה סיוולופמוזיקת הנושא המקורית הטובה ביותר לכותרת הראשיתמארק מאת'רסבואפקטים חזותיים מיוחדים הטובים ביותר בפרק בודדסת' היל, טסה קוביצ'ק, ג'ון נלסון, ריאן אורבן, פיליפ מוזס, ברנדון נלסון, ספנסר הקוקס, גבריאל ורגאס ובורק רואן

 קישורים חיצוניים 







 הערות שוליים 

קטגוריה:סדרות דרמה אמריקאיות
קטגוריה:סדרות דרמה פוליטיות
קטגוריה:נטפליקס: תוכניות וסדרות
קטגוריה:שונדלנד: תוכניות וסדרות
קטגוריה:הבית הלבן בתרבות ובאמנות
קטגוריה:סדרות טלוויזיה אמריקאיות שעלו לשידור בשנת 2025